Birkir Snær Ingvason er nýr Íslandsmeistari í götuhjólreiðum karla og Ágústa Edda Björnsdóttir varði titil sinn í kvennaflokki , en Íslandsmótið fór fram í Skagafirði nú fyrr í dag . Hjólaður var hringur um Skagafjörð með viðkomu á Hofsósi áður en elite kvk endaði á spretti við Sauðárkrók , en elite kk fór aukalega upp klifur á Þverárfjallsveg og upp í Tindastól . Mynd : Hjalti Árnason Birkir var ásamt fjórum öðrum ( Hafsteini Ægi Geirssyni , Thomas Skov Jensen , Stefáni Orra Ragnarssyni og Guðmundi Sveinssyni ) í breiki snemma í keppninni og á Hofsósi voru þeir með um 5 mínútna forskot . Þeir héldu því að mestu á bakaleiðinni frá Hofsósi þar sem beygt var inn á Sauðárkróksbraut , en þaðan eru 13 km eftir inn á Sauðárkrók . Eftir að hafa farið yfir Hegranesið og í gegnum Sauðárkrók var breikið komið niður í Birki , Hafstein og Stefán og forskotið í sex manna hóp sem elti ( Ingvar Ómarsson , Óskar Ómarsson , Eyjólfur Guðgeirsson , Kristófer Gunnlaugsson , Kristinn Jónsson og Bjarni Garðar Nicolaisson ) komið niður í 4:15 . Mynd : Hjalti Árnason Ingvar , sem varð Íslandsmeistari í fyrra , er alltaf öflugur í brekkunum og í dag var engin undantekning . Hann sleit sig frá sex manna hópnum og reyndi að elta þá Birki , Hafstein og Stefán . Náði hann bæði Stefáni og Hafsteini , en Birkir varði stöðu sína og endaði á tímanum 03:15:27 , meðan Ingvar varð í öðru sæti , 52 sekúndum á eftir . Hafsteinn var svo 1 mínútu á eftir Birki . Í elite-flokki kvenna voru þær Ágústa , Bríet Kristý Gunnarsdóttir og Hafdís Sigurðardóttir komnar í hóp ásamt átta úr masters-flokki karla þegar komið var á Hofós , en þessir hópar fóru sömu leið og gátu unnið saman í keppninni . Voru þær með um þriggja mínútna forskot á næsta keppenda í flokknum og jókst munurinn eftir því sem leið á keppnina . Þegar beygt var inn á Sauðárkróksbraut voru þær enn saman í hóp , en yfir Hegranesið og á leiðinni á Sauðárkrók sleit Ágústa sig frá þeim Bríet og Hafdísi , en hún var í hópi með fjórum úr masters karla . Kom hún í mark á 03:00:34 , en Bríet var 02:31 á eftir henni og Hafdís 03:49 í þriðja sæti .